Годлево

Годлево е село в Югозападна България. То се намира в община Разлог, област Благоевград. Кмет е Величка Алуминова от ГЕРБ, избрана през 2015 г. В Годлево има мандра, която произвежда кашкавал и сирене. Известна е мъжката фолклорна група „Годлевски Великден“, която има песни с Райна.

География 
Село Годлево се намира в планински район, в полите на Рила планина, на 6 km от Разлог, на 150 km от София, на 109 km от ГКП Кулата и на 79 km от ГКП Гоце Делчев. От селото се виждат Пирин, Рила И Родопите. Селото се намира на 877 m над морска височина. Най-висока точка в кметството е Радонов гроб (2200 m).

История 
Около старото село, което се намира на 5 км от селото, минава римски път, а по-високо в планината се намира Стъпката на Крали Марко.

В 1810 година в Годлево е отворено училище от поп Теодосий, който преподава първоначално в собствената си къща, а после във вакъфския дюкян.

Църквата „Успение Богородично“ е от 1835 година.

Според „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 г. в Годлево (Godlévo) има 123 домакинства с 410 жители българи.

В 1891 година Георги Стрезов пише за селото:

Към 1900 година според известната статистика на Васил Кънчов („Македония. Етнография и статистика“) населението на селото брои 800 души, всичките българи-християни.

В 1903 година в местността Света Богородица се установява въстанническият щаб в състав генерал Цончев, полковник Анастас Янков, Димитър Стефанов.

При избухването на Балканската война в 1912 година 10 души от Годлево са доброволци в Македоно-одринското опълчение.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Други 
В селото има стадион, който събира 2000 души.

Личности 
 Родени в Годлево
  Витан Петров (1854 – 1918), български опълченец и революционер
  Владимир Попов (1904 – 1989), български учен агроном
  Георги Т. Крайнов (1885 - ?), български юрист, завършил в 1903 година Солунската гимназия и право в 1908 година в Лозанския университет
  Гьоре Иванов (Поп)Константинов, учи в Сенокос (1869 – 1870), преподава там в 1871 година, през 1872 година в Мечкул и Горно Драглище, след 1878 година живее в Семчиново
  Димитър Попиванов Арсениев (1874 – 1954), български музикален деец
  Добриана Рабаджиева (родена 14 юни 1991), национална състезателка по волейбол
  Иван Арсениев, учител в горноджумайските села Бистрица (1866 – 1867) и Сърбиново (1872 – 1873), съосновател на революционния комитет в Разлог (1876), учител в Градово (1882 – 1884)
  Иван Бележков, учител в Баня (ок. 1850 – 1860), Белица (1873) и Кресна (1874), свещеник от 1877 година
  Иван Бележков (1866 – 1944), български революционер
  Иван Минчев Кутин, български учител в Белица (1872 – 1874), вероятно син на Минчо (Мингьо) Кутин, учител и шивач в Белица между 1850 – 1879 година
  Иван Николов (1852 – 1922), български опълченец
  Константин Иванов Георгиев, учител и свещеник в Кресна до 1871 година, същата година умира в Семчиново, където също е свещеник, синът му Гьоре Константинов също е учител
  Костадин Катранджиев (1896 – 1944), български революционер
  Костадин Крайнов (1932 – 1999), български писател
  Лазар Томов (1878 – 1961), български революционер
  Михаил Григоров, български просветен деец и революционер
  Михаил Попфилипов, български просветен деец
  Никола Бележков (1865 – ?), български просветен деец
  Нико Досев Аламинов, македоно-одрински опълченец, 45-годишен, земеделец, ІV отделение, четата на Йонко Вапцаров
  Партений Петров Гешев (1837 - 1904), свещеник и революционер
  Петър Георгиев (1879 – 1903), български революционер
  Симеон Попконстантинов (1874 – 1962), български революционер
  Стойо Лазаров (1878 – 1903), български революционер
  Теодоси Стоянов, син на Стоян Чорбаджията, учи в Рилския манастир и в Самоков, свещеник и учител в Годлево между 1810 – 1835 година, открива килийно училище в къщата си
  Хаджи поп Теодосий, български духовник и просветен деец
  Христо Аламинов (1928 – 2018), писател, химик
  Яни Каракашев, български революционер, опълченец

Бележки 

Села в област Благоевград
Населени места в община Разлог